  Туспуктэм: Иван Коновалов Майя Бывальцева Выль арлэн нырысетӥ часъёсаз – уйшорысен 3 час 30 минутозь – Ижкарысь трамвайёсын но троллейбусъёсын дунтэк ветлыны луоз. Со сярысь журналистъёслы карлэн тӧроез Дмитрий Чистяков 21-тӥ толсуре пресс-конференциын ивортӥз. Трвамвайёс 1, 2, 5, 10 номеро маршрутъёсъя ветлозы. Троллейбусъёс – 1, 2, 7, 9, 10 номеро маршрутъёсъя. Ветлон виссы 20 минут луоз.  31-тӥ толсуре 19 часысен 1-тӥ толшорысь 4 часозь Пушкинской ульчалэсь Советской ульчаысен Киров нимо ульчаозь люкетсэ транспортлы ворсалозы.  Озьы ик ульчалэсь со люкетсэ 2-тӥ толшоре 18 часысен 22 часозь ворсалозы.  Тодэ вайытом, 31-тӥ толсуре 20 часын йӧ карез усьтозы. Нош карысь валтӥсь выль ар кызэз 23-тӥ толсуре ӝуатозы ни. Тегъёс: Удмуртия Выльар Ижкар Транспорт Трамвай Троллейбус  